૧૫૦ ડૉલર એટલે કે આશરે ૯૫૦૦ રૂપિયાનું સ્કાયલૉક નામનું આ બાઇક-લૉક એક સ્માર્ટફોન ઍપ્લિકેશન દ્વારા બ્લુટૂથ મારફત ફોનથી જોડાયેલું રહેશે એટલે બાઇક પર સતત નજર રાખી શકાશે. લૉકમાં એક ઇન-બિલ્ટ એક્સેલરોમીટર છે જેનાથી બાઇક સાથે જો કોઈ બીજી વ્યક્તિ હાથચાળા કરે તો તરત જ યુઝરને એની માહિતી પહોંચાડવામાં આવે છે. એ જ પ્રમાણે જો બાઇકનો ઍક્સિડન્ટ થાય તો પણ ફોનમાં ફીડ કરેલા નંબર પર ઍપ્લિકેશન એક ક્રૅશ રિપોર્ટ મોકલી ઍક્સિડન્ટની જાણકારી આપશે. લૉકની નીચેના ભાગમાં સોલર પૅનલ છે જે એનાં સેન્સર્સને ઍક્ટિવેટેડ રાખે છે અને લૉક એક અઠવાડિયા સુધી ચાલે એ માટે સોલર એનર્જી પૂરી પાડે છે. એ સિવાય ચાર્જર બૅટરીથી એક ચાર્જ પર એ એક મહિના સુધી ચાલશે.